Phalaborwa-ontsnaptes aangekeer, twee sterf | Maroela Media
Papiki Mashapo is dood nadat hy in ‘n skietgeveg met die polisie betrokke geraak het. Foto: SAPD
Twee van die gevangenes, wat Donderdagmiddag uit polisieselle in Phalaborwa in Limpopo ontsnap het, is Sondagaand in Tzaneen aangekeer, maar is kort daarna dood.
Marius Jacobs, woordvoerder van Northern Security en stigter van die Watchdog Tzaneen-inisiatief, het aan Maroela Media gesê ŉ skietgeveg het tussen die polisie en die verdagtes uitgebreek, toe polisiebeamptes hulle in die Talana-gebied opgespoor het. Een van die verdagtes, Papiki Mashapo, is in die proses gewond en die polisie kon daarin slaag om hom in hegtenis te neem.
“Ons het gaan help en veiligheidswagte het ons ingelig twee van die verdagtes kruip in die bosse weg. Ons het hulle agtervolg en kon daarin slaag om ŉ tweede verdagte in hegtenis te neem. Hy is aan die SAPD oorhandig,” het Jacobs gesê. Die derde verdagte het gevlug.
Benny Mathaba het uit polisieselle in Phalaborwa ontsnap en is steeds op vrye voet. Foto: SAPD
Volgens Jacobs het Mashapo ure later aan sy wonde beswyk. Die tweede verdagte is ook glo kort na sy inhegtenisneming dood, vermoedelik weens skok of ŉ hartaanval, het hy gesê. Lt.kol. Moatshe Ngoepe, die provinsiale polisiewoordvoerder, het dit egter ontken en gesê die tweede verdagte, Thomas Maowasha (23), se liggaam is langs die pad aangetref nadat hy vermoedelik deur ‘n onbekende groep mense aangerand is.
Maroela Media het vroeër berig die drie gevangenes het omstreeks 17:00 Donderdag ontsnap, toe polisiebeamptes hul kos gebring het. Volgens die polisie het die verdagtes die polisiebeamptes na bewering oorrompel en een van hulle ontwapen en toe ontsnap.
Benny Mathaba (24), wat vroeër vir verkragting in hegtenis geneem is, is steeds op vrye voet.
Limpopo Phalaborwa Tzaneen
Di tweede verdagte is dood geslaan en geskop.
Di ” skok of hartaanval” is di oudste verskoning in di boek!.
Voorlaaier, as sy hart nou nog geklop het het hy nog geleef nie waar nie?
So hy is dood aan sy hart wat gaan staan het, en dit is ‘n hartaanval.
Seker soos hulle slagoffers ne…die het seker ook hartaanvalle gekry van skok aangesien die verdagtes mos net verkragters en moordenaars is…
Is die polisie te bang om in digte bosse na misdadiger te soek toe stuur hulle maar privaat mense in om hulle aan te keer.